ai4bharat/Pralekha huggingface dataset:
وزارت آیوش
ہومیوپیتھی کے عالمی دن کے موقع پر وزارت آیوش دو روزہ سائنسی اجلاس کا انعقاد کرے گی
ہومیو پیتھی کے عالمی دن کے موقع پر وزار ت آیوش کی قیادت میں تین اکائیوں سینٹرل کونسل فار ریسرچ ان ہومیوپیتھی، نیشنل کمیشن فار ہومیوپیتھی اور نیشنل انسٹی ٹیوٹ آف ہومیوپیتھی کے ذریعہ نئی دہلی کے بھارت رتن سی سبرامنیم آڈیٹوریم میں نو اور دس اپریل 2022 کو دوروزہ سائنسی اجلاس منعقد کیا جارہا ہے۔ ہومیو پیتھی کا عالمی دن ہومیو پیتھی کے بانی ڈاکٹر کرشچیئن فریڈرک سیمول ہینیمن کے 267 ویں یوم پیدائش کے موقع پر منعقد کیا جاتا ہے۔ اس سائنسی اجلاس کا موضوع ‘ ہومیوپیتھی - علاج کے لئے عوام کی پسند ’ ہے ۔
9 اپریل 2022 کو اس سائنسی اجلاس کا افتتاح آیوش ، بندرگاہوں ، جہاز رانی اور آبی شاہراہوں کے مرکزی وزیر جناب سربانند سونووال آیو ش کے وزیر مملکت اور ڈبلیو سی ڈی ڈاکٹر مہندر بھائی منجپاڑہ کے ساتھ کریں گے ۔ اس اجلاس کے نمائندگان میں ہومیوپیتھ میں تحقیق کرنے والے ، سائنسداں ڈاکٹر ، طلباء، صنعت کار کےساتھ متعد د ہومیو پیتھ کی تنظیموں کے نمائندے شامل ہوں گے۔
یہ اجلاس اب تک کے سفر ، ہومیوپیتھی کے شعبے میں حصولیابیوں کا تجزیہ کرنے اور ہومیوپیتھی کی ترقی کے لئے مستقبل کی حکمت عملی تیار کرنے کا ایک موقع ہے ۔ہومیوپیتھی کے اہم اسٹیک ہولڈرس کے ساتھ باہمی بات چیت کا ہونا بہت ضروری ہے۔ اس سے اطلاعاتی تحقیق ، ڈاٹا معیارات ، پالیسی ساز ایشوز ،تعلیمی معیار اور ہدایاتی وسائل کی مشکلات کو دور کرنے میں بڑی مدد مل سکتی ہے۔ یہ ٹکنالوجی میں تیزی سے اختراعات کے پس منظر میں عالمی سطح پر صحت دیکھ بھال کی تقسیم میں بدلتے معیارات کے ایک حصے کی شکل میں تشخیصی دیکھ بھال ،تقسیم اور تحقیق کو ایک دوسرے میں ضم کرکے حاصل کیا جاسکتا ہے۔ مربوط دیکھ بھال میں ہومیو پیتھی کے موثر اور ہنر مندانہ شمولیت کی سمت میں حکمت عملی پر مبنی کاموں کی شناخت کرنے اور تجویز کرنے کی ضرورت لازمی ہے۔
اس لئے اس سائنسی اجلاس کے دوران ہونےوالے بحث ومباحثے کا مقصد عام لوگوں کے ذریعہ ہومیو پیتھی کی قبولیت کو بڑھانا ہو گا اور لوگوں کی فلاح کے لئے پہلی پسند کی شکل میں ہومیوپیتھی کی ترقی کے لئے مستقبل کے روڈ میپ کی تیاری بھی ضروری ہوگی۔
امور داخلہ کی وزارت
کابینہ سکریٹری نے گجرات اور مہاراشٹر پر سمندری طوفان ‘ماہا’
سے نمٹنے کے لئےاین سی ایم سی کی تیاری میٹنگ کی صدارت کی
نئی دہلی، 4نومبر 2019/قومی بحرانوں کے بندوبست کی کمیٹی  کی ایک میٹنگ کابینہ سکریٹری جناب راجیو گوبا کی صدارت میں آج منعقد ہوئی، جس کا مقصد گجرات اور مہاراشٹر نیز دمن اور دیو پر سمندری طوفان کی تیاریوں کا جائزہ لینا تھا۔
کابینہ سکریٹری نے موجودہ صورتحال نیز بچائے جانے والے اثرات کے لئے ریلیف کے کاموں کی تیاری کاجائزہ لیا اور ہدایت کی کہ ضرورت کے مطابق فوری امداد فراہم کی جائے۔
آئی ایم ڈی نے مطلع کیا کہ سمندری طوفان ماہا جو اس وقت مشرقی وسطی بحیرہ عرب پر ہے، مغرب اور شمال مغرب کی طرف بڑھ رہا ہے اور امکان ہے کہ 5 نومبر کی صبح تک اس میں مزید شدت پیدا ہوجائے گی۔ اس کے بعد یہ کمزور پڑ جائے گا اور گجرات اور مہاراشٹر کے ساحل کو 6نومبر کی آدھی رات کو اور 7نومبر 2019 کی صبح کو پار کردے گا۔ اس کے زیر اثر شدید بارش کا امکان ہے جس میں 90 سے 100 کلو میٹر فی گھنٹے کی رفتار سے ہوائیں چل سکتی ہیں اور 1.5 میٹر تک بلند لہریں اٹھ سکتی ہیں۔
گجرات اور مہاراشٹر کے چیف سکریٹریوں نے مطلع کیا کہ انہوں نے ضروری تیاریاں کرلی ہیں۔ انہوں نے کہاکہ این ڈی آر ایف ، ایس ڈی آر ایف کی ٹیمیں کوسٹل گارڈ اور بحری جہازوں کے ساتھ پہلے ہی تعینات کردی گئی ہیں۔ ضلع حکا م کو چوکس کردیا گیا ہے اور ماہی گیری کی تمام سرگرمیاں معطل کردی گئی ہیں۔ دمن اور دیو کی انتظامیہ نے بھی اپنی تیاریوں اور لوگوں کو بچاکر نکالنے کے منصوبوں کے بارے میں واقف کرایا۔
امور داخلہ اور امور دفاع کی وزارتوں کی سینئر حکام نیز آئی ایم ڈی ، این ڈی ایم اے اور این ڈی آر ایف کے اہلکاروں نے بھی میٹنگ میں شرکت کی۔ گجرات اور مہاراشٹر کے چیف سکریٹریوں نے مرکز کے زیر انتظام علاقے کے افسران کے ہمراہ میٹنگ میں شرکت کی۔
۔۔۔۔۔۔۔۔۔۔۔
م ن۔ ج ۔ ج۔
U- 4906
(Visitor Counter : 40
کوئلے کی وزارت
کوئلہ، کانوں اور پارلیمانی امور کے مرکزی وزیر کوئلہ کے شعبے کے ضمن میں حکمت عملی تیار کرنے چنتن شیویر کا اہتمام کریں گے
غور و فکر کے لئے ڈومین ماہرین کو مدعو کیا گیا ہے
نئی دلّی، 13 جنوری / کوئلہ کے شعبے کے لئے پیشگی حکمت عملی تیار کرنے کی غرض سے 17 اور 18 فروری، 2020 کو کوئلہ کی وزارت کے سینئر افسران اور کوئلہ کمپنیوں کے تمام سی ایم ڈی حضرات کے ساتھ ایک دو روزہ چنتن شیویر کا اہتمام کیا جا رہا ہے۔ اس دو روزہ شیویر کا افتتاح کوئلہ اور کانوں کے مرکزی وزیر جناب پرہلاد جوشی کریں گے، توقع ہے کہ وہ ایجنڈے کے موضوعات ک سرگرم رہنمائی کریں گے۔ 2023-24 تک ایک بلین ٹن کی پیداوار کے نشانے کو حاصل کرنے کے لئے مختلف شعبوں کے ڈومین ماہرین کو مباحثے میں شرکت کرنے اور مشورے و اپنی آراء پیش کرنے کے لئے مدعو کیا گیا ہے۔
اس چنتن شیویر میں ان موضوعات پر غور کیا جائے گا: بھارت میں کوئلے کا مستقبل، سی آئی ایل اور ملک کے ذریعہ ایک بلین ٹن پیداوار کے حصول کے لئے حکمت عملی، ایک بلین ٹن کوئلہ کی نکاسی کے لئے حکمت عملی، مقامی برادریوں / پائیدار کوئلہ کی مدد، کوئلے کے شعبے اور تجارتی تنوع میں سرمایہ کاری، زمینی پیداوار کے متبادل ماڈل، سیوا۔ کمیونٹی مدد پروگرام شامل ہیں۔
غور و فکر کے اس مبا حثے کے بعد کوئلہ شعبے کی رہنمائی کے لئے آنے والے مہینوں میں نتائج پر مبنی ایک دستاویزجاری کیا جائے گا۔
۔۔۔۔۔۔
U.758ٰ
م۔ ر۔ر۔ .
(Visitor Counter : 53
قانون اور انصاف کی وزارت
کابینہ نے بھارت اور مالدیپ کے عدالتی خدمات کمیشن کے درمیان عدالتی تعاون کے شعبے میں مفاہمت نامے پر دستخط کرنے کو منظوری دی
وزیر اعظم جناب نریندر مودی کی صدارت میں مرکزی کابینہ نے بھارت اور جمہوریہ مالدیپ کے عدالتی کمیشن کے درمیان عدالتی تعاون کے شعبے میں مفاہمت نامے پر دستخط کرنے کو منظوری دے دی ہے۔ عدالتی تعاون کے شعبے میں بھارت اور دوسرے ملکوں کے ساتھ دستخط کیا گیا یہ آٹھواں مفاہمت نامہ ہے۔
یہ مفاہمت نامہ عدالتوں کو ڈیجیٹل بنانے کے لئے اطلاعاتی ٹکنالوجی کے فوائد کو حاصل کرنے کے واسطے ایک پلیٹ فارم فراہم کرے گا اور دونوں ملکوں میں آئی ٹی کمپنیوں اور اسٹارٹ اپس کے فروغ کے لئے اہم ثابت ہوگا۔
حالیہ برسوں میں بھارت اور مالدیپ کے درمیان قریبی تعلقات میں کثیر جہتی اضافہ ہوا ہے۔ قانون و انصاف میں تعاون پر اس معاہدے پر دستخط کے ساتھ دونوں ملکوں کے درمیان اچھے تعلقات میں مزید اضافہ ہوگا۔ اس سے دونوں ملکوں کے درمیان نہ صرف عدالتی اور دیگر قانونی شعبوں میں معلومات اور ٹکنالوجی کا تبادلہ ہوسکے گا بلکہ دونوں ممالک ’’پڑوسی پہلے‘‘ کی پالیسی کے مقاصد کو مزید فروغ دے سکیں گے۔
۔۔۔۔۔۔۔۔۔۔۔
ش ح۔ و ا ۔ ن ا۔
U-7824
(Visitor Counter : 107
جدید اور قابل تجدید توانائی کی وزارت
آئی آر ای ڈی اے نے خواتین کا بین الاقوامی دن منایا
آئی آر ای ڈی اے نے تقریبات کے حصے کے طور پر ‘‘ انڈیا@75: خواتین کے لئے اقتصادی آزادی’’ اور‘‘انڈیا@75: دواؤں سے آزادی’’ کے موضوعات پر دو مذاکراتی ا جلاس منعقد کئے
آئی آر ای ڈی اے کی خواتین ملازمین نے جوش و خروش سے اس تقریب میں شرکت کی
بھارت کی قابل تجدید توانائی کی ترقی کی ایجنسی لمیٹڈ  نے خواتین ملازمین کی عزت افزائی اور کام سے متعلق تمام شعبوں میں خواتین کی قیادت کی حوصلہ افزائی کی غرض سے آج خواتین کابین الاقوامی دن منایا ۔
تمام خاتون ملازمین کو اپنی نیک خواہشات پیش کرتے ہوئےآئی آرای ڈی اے کے سی ایم ڈی جناب پردیپ کمار داس نے اجاگر کیا ‘‘ خاتون افرادی قوت کی معاونت کے لئے ، آئی آرای ڈی اے بچوں کی دیکھ بھال سے متعلق رخصت اور زچگی سے متعلق رخصت وغیرہ مختلف پالیسیوں پر پابندی سے عمل کررہا ہے ۔ کمپنی خاتون ملازمین کو مخصوص سہولتیں بھی فراہم کررہی ہے ، ان میں معروف ماہرامراض نسواں  کے ساتھ ہفتہ وار صلاح و مشورہ اور خاتون یوگ ٹیچر کے ذریعہ یوگ کے یومیہ سیشن شامل ہیں ۔ اس کے علاوہ آئی آرای ڈی اے پوری تنظیم میں قائدانہ کردار میں صنفی مساوات قائم کرنے کے تئیں عہد بند ہیں اور کمپنی میں خاتون ملازمین کے فیصد میں اضافہ کررہی ہے جوکہ سردست 24فیصد ہے۔تکنیکی ڈائریکٹر جناب چنتن شاہ، آئی آرای ڈی اے کی چیف وجیلنس آفیسرمحترمہ منیش سکسینہ اور دیگر سرکردہ عہدیداران نےبھی اس تقریب میں شرکت کی ۔
تقریب کےحصے کے طور پر ، آئی آر ای ڈی اے نے ایک مذاکراتی اجلاس کاانعقاد کیا جسے بالواسطہ ٹیکسوں اور کسٹمس کے مرکزی بورڈ  کی سابق چیئرپرسن محترمہ پروین مہاجن  نے خطاب کیا۔ وہ سی بی آئی ٹی سی کی سربراہی کرنے والی پہلی خاتون عہدیدار ہیں اور آل انڈیا ٹینس ایسوسی ایشن  کی پہلی خاتون صدر ہیں ۔ محترمہ مہاجن نے کمپنی کی خاتون ملازمین کے ساتھ اپنے تجربات اورجذبات و احساسات پیش کئے۔ رتی فائنانس کے بانی جناب راہل چنڈالیا نے ‘‘ انڈیا@75: خواتین کے لئے مالی آزادی’’ کے شرکا کے ساتھ بات چیت کی ۔سکشم سوشل ویلفیئر سوسائٹی کی ڈاکٹر ریتو اورڈاکٹر آرتی نے ‘‘انڈیا@75: دواؤں سے آزادی’’ کے موضوع پر منعقد اجلاس کے شرکاسے خطاب کیا۔ آئی آر ای ڈی اے کی سی وی او محترمہ منیشا سکسینہ نے ترغیبی بات چیت کے ذریعہ خاتون ملازمین کی حوصلہ افزائی بھی کی ۔
اس تقریب میں، جو ‘‘آزادی کاامرت مہوتسو’’ کی تقریبات کےسلسلے میں شامل تھی، خاتون ملازمین نے جوش وخروش کے ساتھ حصہ لیا۔ یہ پروگرام خاتون ملازمین کے ذریعہ ایک ثقافتی پروگرام پیش کئے جانے کے ساتھ ہی اختتام پذیر ہوا۔
وزیراعظم کا دفتر
وزیر اعظم 25 جولائی کو آنجہانی ہرموہن سنگھ یادو کی دسویں برسی کے موقع پر تقریب سے خطاب کریں گے
نئی دہلی، 24 جولائی 2022:
وزیراعظم جناب نریندر مودی ویڈیو کانفرنسنگ کے ذریعے 25 جولائی 2022 کو شام 4:30 بجے آنجہانی ہرموہن سنگھ یادو کی دسویں برسی کے موقع پر منعقد ہونے والی تقریب سے خطاب کریں گے۔
آنجہانی ہرموہن سنگھ یادو  یادو برادری کی ایک بلند شخصیت اور رہنما تھے۔ اس پروگرام میں وزیر اعظم کسانوں، پسماندہ طبقات اور معاشرے کے دیگر طبقات کے لیے آنجہانی لیڈر کے تعاون کے اعتراف کے طور پر شرکت کر رہے ہیں۔
آنجہانی ہرموہن سنگھ یادو طویل عرصے تک سیاست میں سرگرم رہے اور انھوں نے ایم ایل سی، ایم ایل اے، راجیہ سبھا کے رکن اور 'اکھل بھارتیہ یادو مہاسبھا' کے چیئرمین کے طور پر مختلف عہدوں پر خدمات انجام دیں۔ انھوں نے اپنے بیٹے جناب سکھرام سنگھ کی مدد سے کانپور اور اس کے آس پاس بہت سے تعلیمی ادارے قائم کرنے میں بھی اہم کردار ادا کیا۔
آنجہانی ہرموہن سنگھ یادو کو 1984 کے سکھ مخالف فسادات کے دوران متعدد سکھوں کی زندگیاں بچانے میں بہادری کا مظاہرہ کرنے پر 1991 میں شوریہ چکر سے نوازا گیا تھا۔
سائنس اور ٹیکنالوجی کی وزارت
بینگلور میں قائم اسٹارٹ اپ نے کووڈ – 19 سے متاثرہ افراد کا پتہ لگانے اور خطرے کا جائزہ لینے کے لئے ایک موبائل ایپ تیار کیا ہے
اس نے اسمارٹ فون پروسیسر اور اسمارٹ فون سینسر کی بجلی کو، جسم سے نکلنے والے سگنل کو پکڑنے کے لئے استعمال کیا
نئی دہلی،28؍جولائی، کووڈ -19 سے متاثرہ لوگوں کی بیماری اور ان کو درپیش خطرے کا جلد پتہ لگانے کا ایک نت نیا متبادل اب تیار کرلیا گیا ہے۔ بحران سے لڑنے کے لئے ٹیکنالوجی پر مبنی ایسے آلات کی ضرورت ہے جو اس بیمار کا جلد پتہ لگائے اور حفظان صحت سے متعلق پیشہ وروں کو درپیش خطرے کو کم سے کم کرسکے۔
سائنس اور ٹیکنالوجی کے محکمے کی طرف سے شروع کی گئی ایک پہل سینٹر فار آگمنٹنگ وار ود کووڈ -19 ہیلتھ کرائسس  نے لائیفاز کووڈ اسکور نامی کووڈ خطرے کے جائزے کا پروفائل تیار کرنے کے لئے بینگلور میں قائم اسٹارٹ اپ ایکیولی لیبس کو منتخب کیا گیاہے۔ ایکیولی لیبس کلینکل درجے کے ایک ڈیجیٹل طریقے سے کام کرنے والی بائیو مارکر اسمارٹ فون ٹول ’لائیفاز‘ سے لیس ہے، جو افراد کی اسکریننگ کرتا ہے، بیماری کا جلد پتہ لگاتا ہے، بیماری کی اصل وجہ کا تجزیہ کرتا ہے، فوری طور پر علامات کا جائزہ لیتا ہے اور دیرینہ بیماریوں کی مانیٹرنگ کرتا ہے۔
سی اے ڈبلیو اے سی ایچ ، جو سائنس اور ٹیکنالوجی کی چھوٹی صنعتوں کی ترقی کے بورڈ  کی ایک پہل ہے، جو حکومت ہند کے سائنس وٹیکنالوجی کے محکمے کے ماتحت ہے۔ کووڈ – 19 کی روک تھام اور اسٹارٹ اپ نظریات کے لئے مارکیٹ کے نقطہ نظر سے تیار اختراعات میں مدد دے رہا ہے تاکہ متعلقہ چیلنجوں سے نمٹا جاسکے۔
ڈی ایس ٹی کی مدد سے تیار کی گئی نئی تیکنالوجی سے ایسے افراد کے ممکنہ انفیکشن کا پتہ لگایا جاسکے گا، جن میں کووڈ کی علامتیں بظاہر نہیں ہیں۔ نیز اس طرح کے افراد کو درپیش خطرے کا جائزہ لیا جاسکے گا، جن میں اس بیماری کی علامتیں ہیں، مستقبل میں پیدا ہوسکتی ہیں یا انہیں اس بیماری کا خطرہ لاحق ہوسکتا ہے۔
مارچ 2020 میں حکومت ہند کے سائنس و ٹیکنالوجی کے محکمے نے اس ٹیکنالوجی کے ساتھ اشتراک کیا تھا جو کووڈ کے مسئلے کو حل کرنے میں مصروف ہیں۔ ایکیولی لیب کو بڑے پیمانے پر یا اجتماعی طور پر ایک طریقہ کار کے لئے کئی مرحلوں کی اسکریننگ کے بعد منتخب کیا گیا ہے۔ اس کے بنائے ہوئے لائیفاز کو سائنس وٹیکنالوجی کے محکمے کی طرف سے 30 لاکھ کی مالی مدد دی گئی ہے اور اب اسے آئی آئی ٹی مدارس ، ہیلتھ کیئر ٹیکنالوجی انوویشن سینٹر  ، اور مڈ ٹیک ان کیو بیٹر کی طرف سے آن لائن مدد دی جارہی ہے۔
لائیفاز ایک انڈرا ئڈ ایپلی کیشن ہے، جس میں جب کوئی شخص اپنے فون کے پیچھے کے کیمرے میں اپنی شہادت کی انگلی پانچ منٹ کے لئے رکھتا ہے تو اس کی نبض کا مطالعہ کرلیتی ہے۔
۔۔۔۔۔۔۔۔۔۔۔۔۔۔۔۔۔۔

U-4210
(Visitor Counter : 152
وزارت خزانہ
محکمہ اقتصادی امور نے سووچھتا مہم اور خصوصی مہم 2.0 میں شرکت کی
وزارت خزانہ کے محکمہ اقتصادی امور  اپنے سی پی ایس ای، متعلقہ اور خود مختار تنظیموں کے ساتھ 2 اکتوبر 2022 سے 31 اکتوبر 2022 کے دوران سووچھتا مہم اور زیر التوا معاملوں کے نمٹارہ کے لیے خصوصی مہم 2.0  میں سرگرمی سے شرکت کر رہا ہے۔
اس خصوصی مہم 2.0 کے دوران، ڈی ای اے کا زور سووچھتا مہم، پرانے ریکارڈز کو ہٹانے، وی آئی پی ہدایات، پارلیمانی یقین دہانیوں، ڈی سی این، پی ایم او/ریاستی حکومتوں کی ہدایات، عوامی شکایت، عوامی شکایتوں کی اپیل وغیرہ سے متعلق زیر التوا معاملوں کو ختم کرنے پر ہے۔ اس سلسلے میں، سکریٹری، ڈی ای اے کی سطح پر تجزیہ سمیت کئی دور کی میٹنگیں ہو چکی ہیں۔ سرگرمیوں کے تال میل اور مہم کی کامیابی کو یقینی بنانے کے لیے زمینی سطح پر ٹیموں کی تشکیل کی گئی ہے۔ اس مہم کے دوران ڈی ای اے کے ذریعے نارتھ بلاک کے کوریڈور کی آرائش کے ساتھ ساتھ کمروں کی مرمت کا کام کیا گیا ہے۔
ڈی ای اے کے تحت سی پی ایس ای – سیکورٹی پرنٹنگ اینڈ منٹنگ کارپوریشن آف انڈیا لمیٹڈ  کے ذریعے اپنے 10 مقامات پر بڑے پیمانے پر صفائی مہم چلا گئی ہے۔
اس مہم کے حصہ کے طور پر، زیر التوا معاملوں کے نمٹارہ میں قابل ذکر کامیابی حاصل ہوئی ہے۔ دوسرے ہفتے میں، 19 زیر التوا پارلیمانی یقین دہانیوں میں سے 13 کو پورا کیا گیا ہے۔ کل 278 عوامی شکایتوں میں سے 185 کا نمٹارہ کیا جا چکا ہے۔ کل 40 زیر التوا اپیلوں کے مقابلے 27 عوامی شکایتوں والی اپیلوں کا نمٹارہ کیا گیا۔ کل 1750 فائلوں کے تجزیہ کے بعد اب تک 1520 فائلوں کو ہٹا دیا گیا۔
اس مہم کے دوران، دفتر کی 5000 مربع فٹ جگہ کی صفائی کرکے دوبارہ استعمال کے لائق بنانے کے علاوہ کباڑ کی فروخت سے 50 ہزار روپے حاصل کیے گئے۔
اس نمایاں کارکردگی کے طور پر، ڈی ای اے تاریخی اقتصادی ریکارڈز  کے تحفظ کے لیے کام کر رہا ہے۔
وزیراعظم کا دفتر
وزیر اعظم نے راج گھاٹ پر مہاتما گاندھی کو ان کی جینتی پر خراج عقیدت پیش کیا
وزیر اعظم جناب نریندر مودی نے آج راج گھاٹ پر مہاتما گاندھی کو ان کی جینتی کے موقع پر گلہائے عقیدت نذعر کئے۔
ایک ٹویٹ میں، وزیر اعظم نے کہا؛
’’راج گھاٹ پر مہاتما گاندھی کو خراج عقیدت پیش کیا۔ ان کے نظریات عالمی سطح پر گونجتے ہیں اور ان کے خیالات نے لاکھوں لوگوں کو تقویت فراہم کی ہے۔ #GandhiJayanti‘‘
۔۔۔۔۔۔۔۔۔۔۔
ش ح۔ا گ۔ن ا۔
U-10943
(
وزارت خزانہ
انکم ٹیکس محکمے کے مہاراشٹر اور گوا میں چھاپے کی کاروائیاں
انکم ٹیکس محکے نے25 اگست 2021 کو مہاراشٹرا ور گوا میں قائم ایک گروپ پر تلاشی اور ضبطی کی کاروائیاں انجام دیں۔ تجارت کرنے واا ایک ممتاز گروپ پُنے، ناسک، احمد نگر اور گوا میں اسٹیل تیار کرنے اور تجارت کرنے والا ایک ممتاز گروپ ہے۔ تلاشی کی کاروائی میں 44 سے زیادہ ٹھکانوں کا احاطہ کیا گیا ۔
تلاشی اور ضبطی کی کاروائی کے دوران غیر قانونی دستاویز ، کاغزات اور ڈجٹل ثبوت ملے ہیں۔
تلاشی کی کاروائیوں کے دوران جو ثبوت ملے ہیں ان کے مطابق یہ گروپ کباڈ اور اسپنج آئرن جعلی کاغزات کے زریعے فرضی خریداروں کی بکنگ دکھاتے تھے۔ جعلی ان وائس جاری کنے والوں کے ٹھکانوں پر بھی تلاشی کی کاروائی کی گئی ۔ ان لوگوں نے اعتراف کیا کہ انہوں نے صرف بل دیئے اور کوئی مال نہیں دیا گیا اور انہوں نے ای وے بل ھی جاری کیے تاکہ یہ قانونی خریداری سمجھی جائے اور جی ایس ٹی میں بھی کا م آ سکیں۔ پُنے میںGST کے تعاون سے جعلی ای وے بلوں کی شناخت کے لیے گاڑیوں کی نقل و حرکت پتہ لگانے والا ایپ استعمال کیا گیا ۔ ان پاٹریوں سے مجموعی فرضی خریداری کی رقم 16 کروڑ روپے ہے۔
اسکے علاوہ ساڈھے تین کروڑ روپے کی سامان کی کمی اور چار کروڑ کے زائد اسٹاک کا بھی ان ٹھکانوں سے پتہ چلا ۔ جائدادوں میں بنا حساب کتاب کی رقومات لگائے جانے کی بھی جانکاری ملی۔ مختلف ٹھکانوں سے تین کروڑ روپے کی بنا حساب کتابکی رقم اور 5.20 کروڑ روپے کے زیورات بھی بر آمد کئے گئے۔ چاندی سے بنی اشیاء 194 کلو گرام 1.34 کروڑ روپے کی مالیت کی ہیں۔ ان کا بھی حساب کتاب نہیں ملا ۔ اب تک مجموعی طور پر 175.5 کروڑ روپے کی آمدنی بر آمد کی گئی ہے جن میں بنا حساب کتاب کی رقومات اور زیورات، اسٹاک میں کمی یا زیادتی کے سبوت اور بوگس خریداری شامل ہے ۔
تلاشی کی کاروائیاں جاری ہیں اور چھان بین چل رہی ہے ۔
<><><><><>
ش ح،ع س، ج
IU.No. : 8404
(Visitor Counter : 158
جل شکتی وزارت
دریا کی آلودگی کے لئے مانیٹرنگ میکانزم
نئی دہلی-7فروری 2022
قومی سبز ٹریبونل/نیشنل گرین ٹریبونل  نے 22 فروری 2021 کو اپنے حکم نامے/فیصلے کے ذریعہ2018 کی اصل درخواست کا نمبر 673 میں دیگر باتوں کے ساتھ ساتھ ہدایت دی ہے کہ وزارت جل شکتی ایم او جے ایس آلودگی اور ملک میں تمام آلودہ ندیوں کی بحالی کے کنٹرول کے اقدامات کی زیادہ موثر نگرانی کے لئے ایک مناسب طریقہ کار وضع کرے۔مذکورہ میکانزم کو ’’نیشنل ریور ریجونیشنل میکانزم ‘ این آر آر ایم) کہا جاسکتا ہے یاکوئی اور مناسب نام دیا جاسکتا ہے۔
این جی ٹی کے حکم نامے/فیصلہ،مورخہ 22 فروری 2021میں این آر آر ایم کی تشکیل کے لئے کوئی مقررہ مدت یا ٹائم لائن متعین نہیں کی گئی ہے۔
یہ اطلاع جل شکتی کے وزیر مملکت جناب بشویشور ٹوڈو نے آج راجیہ سبھا میں پوچھے گئے ایک سوال کے تحریری جواب میں دی۔
ش ح۔ ش ت۔ج
Uno-1256
(Visitor Counter : 59
وزارت دفاع
پناکا ایم کے -I  راکٹ نظام اور پناکا ایئریا ڈینائل میونیشن راکٹ سسٹم کا ڈی آر ڈی او اور بھارتی فوج نے کامیاب تجربہ کیا
نئی دہلی،9 اپریل 2022/
پناکا ایم کے -I  راکٹ نظام  اور پناکا ایریا میونیشن  راکٹ نظام کا بھارتی فوج اور دفاعی تحقیقی و ترقی کی تنظیم  نے پوکھرن فائرنگ رینج میں کامیاب تجربہ کیا ہے۔ پچھلے 15 روز کے دوران کل 24 ای پی آر ایس مختلف رینج میں راکٹ داغے گئے ۔ راکٹ میں درستگی اور نشانے پر مار کرنے کی تمام تجربات کا اطمینان بخش نتیجہ برآمد ہوا۔ ان آزمائشوں کے ساتھ صنعت کے لئے ای پی آر ایس کو اپنانے والی ٹکنالوجی کامرحلہ کامیابی سےمکمل ہوگیا ہے اور صنعتی ساجھے دار اس راکٹ نظام کے لئے استعمال کی سریز بنانے کے لئے تیار ہے۔
پناکا راکٹ نظام پنے کے آرنامنٹ ریسرچ اینڈ ڈیولپمنٹ اسٹبلشمنٹ کے ذریعہ تیار کیا گیاہے اس میں پنے میں ایک اور ڈی آر ڈی او کی لیبارٹری ، ہائی انرجی میٹریل ریسرچ لیبارٹری نے مدد کی ہے۔
ای پی آر ایس پناکا کا ایک جدید ورژن ہے جسے بھارتی فوج میں پچھلی ایک دہائی سے استعمال کیا جارہا ہے۔ اس نظام کو جدید ٹکنالوجی کے ساتھ جدید بنایا گیا ہے اور اس کی رینج کو ضرورت کے مطابق بڑھایا گیا ہے۔ پناکا ورژن کی رینج کی کارکردگی میں اضافہ کرنے کے بعد اس ٹکنالوجی کو صنعت کے لئے منتقل کردیا گیا ہے جس میں میونیشن انڈیا لمیٹیڈ  اور ایکنومک ایکسپلوسیو لمیٹیڈ ناگپور شامل ہیں۔ ڈی آر ڈی او کے ذریعہ ٹکنالوج کی منتقلی کے تحت ایم آئی ایل کے ذریعہ تیارکردہ راکٹ کو اس مہم کے دوران آزمائش کی گئی۔ اس کے علاوہ مختلف قسم کے میونیشن اور فیوز کو ، جنہیں پناکا راکٹ سسٹم میں استعمال کیا جاتا ہے، کامیابی کے ساتھ پوکھرن کی فائرنگ رینج میں کامیاب آزمائش کی گئی۔
دفاعی آر این ڈی کے محکمے کے سکریٹری اور ڈی آر ڈی او کے چیئرمین ڈاکٹر ستیش ریڈی نے ریکارڈ وقت میں ایڈوانسڈ ٹکنالوجی پر مبنی نئے ڈیزائنوں کے راکٹ کی آزمائشوں کو مکمل کرنے کے لئے ڈی آر ڈی او کی ٹیم کو مبارک باد دی۔
ش ح۔ و ا ۔ج
Uno-4082
(Visitor Counter : 127
صحت اور خاندانی بہبود کی وزارت
روزانہ نئے کووڈ معاملوں میں اضافے اور بھاری تعداد میں زیر علاج مریضوں والی ریاستوں کو’ ٹسٹ ٹریک ٹریٹ‘کے بنیادی اصولوں پر پھر سے عمل کرنے کو کہا گیا ہے
بدترین طور سے متاثرہ اضلاع میں آبادی کے مخصوص زمروں کے تحت آنے والوں کی ٹیکہ کاری مشن کے طور پر کی جائے
نئی دہلی 6 مارچ 2021: مرکزی ہیلتھ سکریٹری جناب راجیش بھوشن اور نیتی آیوگ کے  رکن ڈاکٹر ونود کے پال نے آج ہریانہ، آندھراپردیش، اڑیشہ ، گوا ، ہماچل پردیش اور اتراکھنڈ اور مرکزی انتظام والے علاقوں دہلی اور چنڈی گڑھ کے ہیلتھ سکریٹری پر اور ایم ڈی  سے بات کی۔ ان ریاستوں /مرکزی انتظام والے علاقوں میں ماضی قریب میں زیادہ تعداد میں پوزیٹو معاملے اور روزانہ پوزیٹیو کیسوں کی تعداد سامنے آئی ہے۔ انھوں نے روزانہ کووڈ کے نئے معاملوں میں تیزی سے اضافے اور ان آٹھ ریاستوں/ مرکزی انتظام والے علاقوں سے بھاری تعداد میں زیر علاج مریضوں کے بعد نگرانی، الگ کرنے اور ان کے بندوبست جیسے جاری عوامی اقدامات کا جائزہ لیا۔
ایک تفصیلی پریزنٹیشن میں بتایا گیا کہ دہلی کے نو اضلاع، ہریانہ میں پندرہ ، آندھرا پردیش میں 10، اڑیشہ کے 10، ہماچل پردیش کے 9، اتراکھنڈ کے 7، گوا کے دو اور چنڈی گڑھ کے ایک ضلع کی صورتحال تشویش ناک ہے کیونکہ ان ضلعوں میں ٹسٹ کی تعداد کم ہورہی ہے۔ آرٹی۔ PCR ٹسٹ کم ہورہے ہیں۔ ہفتہ وار پوزیٹیو مریضوں کی تعداد میں اضافہ ہوا ہے اور کووڈ پوزیٹیو کیسوں میں کونٹیکٹ ٹریسنگ بھی کم ہے۔ یہ سب علاقے پڑوسی ریاستوں اور یوٹیز میں کووڈ سے نمٹنے کے اقدامات کا تفصیل سے جائزہ لیا گیا اور مزید کارروائیوں کے لئے ریاستوں/یوٹیزکو اس سے آگاہ کرایا گیا۔
ریاستوں سے خاص طور پر کہا گیا ہے کہ :
- ٹسٹ ، ٹریک ، ٹریٹ یعنی جانچ۔ نگرانی ۔ علاج کی موثر حکمت عملی پر عمل کریں جو عالمی وبا کے عروج کے وقت میں بہت کامیاب ثابت ہوئی تھی۔
- جن اضلاع میں جانچ میں کمی آنے کی اطلاع ہے وہاں ٹسٹنگ کی مجموعی صورتحال کو بہتر بنایا جائے۔
- ان ضلعوں میں آرٹی ۔ پی سی آر ٹسٹ کی تعداد بڑھائی جائے۔
- چنندہ اضلاع میں نگرانی اور اس علاقوں کوپھرسے سختی سے ناکہ بندی کی جائے جہاں زیادہ تعداد میں کیس ہیں۔
- صحت کے بنیادی ڈھانچے کو مستحکم بناتے ہوئے تمام مریضوں کو کلنک کی سہولیات دستیاب کرائی جائیں کیونکہ کیس بڑھنے سے ان ضلعوں میں جانی نقصان بھی بڑھتے ہیں۔
- زیادہ تعداد میں معاملوں والے اضلاع میں مخصوص زمروں والی آبادی کی ٹیکہ کاری میں تیزی لائی جائے۔
- دستیاب ویکسین خوراکوں کو زیادہ سے زیادہ استعمال کیا جائے اور سنگین حالات والے اضلاع میں توجہ مرکوز رکھی جائے۔
- پرائیویٹ اسپتالوں کے ساتھ اشتراک کرکے کم از کم پندر دن اور زیادہ سے زیادہ 28 دن کے لئے ٹیکہ کاری کا نظام الاقوات وضع کیا جائے۔
- مواصلات اور نفاذ کے ذریعہ کووڈ سے متعلق رہنمائی کی جائے۔
اس بات پر زور دیا گیا ہے کہ وہ پازیٹیو مریض جو گھر میں ہیں انھیں فوری طور پر الگ تھلگ کیا جائے تاکہ ان کی جلد ازجلد تشخیص ہوسکے اور بیماری کو پھیلنے سے روکا جاسکے۔ریاستوں سے یہ بھی کہا گیا ہے کہ وہ بیماری کے تیزی سے پھیلنے والے پروگراموں پر نظر رکھیں اور بیماری پھیلنے کے سلسلے کو توڑنے کے لئے اپنے بہترین اقدامات اور تجربات سے ایک دوسرے کو آگاہ کریں۔
وزیراعظم کا دفتر
مصر کے وزیر اعظم کے زیر صدارت مصری کابینہ کی ’’انڈیا یونٹ‘‘ کے ساتھ وزیر اعظم کی میٹنگ
سرکاری دورے کے تحت قاہرہ پہنچنے کے کچھ ہی دیر بعد، وزیر اعظم جناب نریندر مودی نے 24 جون 2023 کو مصری کابینہ کی ’’انڈیا یونٹ‘‘ کے ساتھ ایک میٹنگ کا اہتمام کیا۔اس انڈیا یونٹ کا قیام، یوم جمہوریہ 2023 کی تقریب میں مہمان ذی وقار کے طور پر شرکت کی غرض سے مصر کے صدر عزت مآب جناب عبدالفتح السیسی کے دورۂ بھارت کے بعد عمل میں آیا تھا۔ انڈیا یونٹ کے سربراہ مصر کے وزیر اعظم عزت مآب جناب مصطفیٰ مدبولی ہیں اور یہ یونٹ مختلف وزراء اور سینئر افسران پر مشتمل ہے۔
وزیر اعظم مدبولی اور کابینہ کے ان کے ساتھیوں نے ان سرگرمیوں کو اجاگر کیا جو انڈیا یونٹ کے ذریعہ انجام دی جاتی رہی ہیں، اور انہوں نے باہمی تعاون کے نئے شعبوں کی تجویز پیش کی۔ انہوں نے اپنے بھارتی ہم عہدہ داروں کی جانب سے حاصل ہوئے مثبت ردعمل کی ستائش کی، اور وہ متعدد شعبوں میں بھارت۔مصر باہمی تعلقات کو عمیق بنانے کے لیے پرجوش ہیں۔
وزیر اعظم نے انڈیا یونٹ کے قیام کی ستائش کی اور بھارت کے ساتھ باہمی تعلقات کو آگے لے جانے کے لیے اس ’مجموعی حکومت کے نقطہ نظر‘ کا خیرمقدم کیا، اور باہمی مفاد کے مختلف شعبوں میں مصر کے ساتھ قریبی تال میل قائم کرکے کام کرنے کے لیے بھارت کی تیاری کے بارے میں بتایا۔
تجارت اور سرمایہ کاری، قابل احیاء توانائی، سبز ہائیڈروجن، آئی ٹی، ڈجیٹل ادائیگی کے پلیٹ فارموں، ادویہ سازی کے شعبے، اور عوام سے عوام کے درمیان تعلقات جیسے شعبوں میں باہمی تعاون کو مضبوط کرنے کے امکانات پر تبادلہ خیال کیا گیا۔
وزیر اعظم مدبولی کے علاوہ مصری کابینہ کے 7 وزراء اور سینئر افسران بھی اس میٹنگ میں شامل ہوئے، جو مندرجہ ذیل ہیں:
محترم ڈاکٹر محمد شاکر المرکبی ، بجلی اور قابل احیاء توانائی کے وزیر
محترم جناب سامح شوکری، وزیر خارجہ
محترم ڈاکٹر حلا السعید، منصوبہ بندی اور اقتصادی ترقی کے وزیر
محترم ڈاکٹر رانیہ المشعت، بین الاقوامی امدادِ باہمی کے وزیر
محترم ڈاکٹر محمد معیت، وزیر خزانہ
محترم ڈاکٹر عمر طلعت، مواصلات اور اطلاعاتی تکنالوجی کے وزیر
محترم انجینئر احمد سمیر، صنعت و تجارت کے وزیر
وزیراعظم کا دفتر
این ویڈیا کے سی ای او ، جناب جینسن ہانگ نے وزیر اعظم سے ملاقات کی
این ویڈیا کے سی ای او جناب جینسن ہانگ نے وزیر اعظم جناب نریندر مودی سے ملاقات کی۔
وزیر اعظم نے ایکس پر پوسٹ کیا:
’’ @nvidia کے سی ای او جناب جینسن ہانگ کے ساتھ ایک عمدہ ملاقات کی۔ ہم نے اُن متعدد امکانات کے بارے میں تفصیلی گفتگو کی جو بھارت آرٹی فیشل انٹیلی جینس کی دنیا میں پیش کرتا ہے۔ جناب جینسن ہانگ نے اس شعبے میں بھارت کے ذریعہ کی گئی ترقی کی ستائش کی اور وہ بھارت کے باصلاحیت نوجوانوں کو لے کر بھی پرامید نظر آئے‘‘